CELEX: 22016D0742
Language: sl
Date: 2015-03-20 00:00:00
Title: Sklep Skupnega odbora EGP št. 59/2015 z dne 20. marca 2015 o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP [2016/742]

19.5.2016   
               
               
                  SL
               
               
                  Uradni list Evropske unije
               
               
                  L 129/43
               
            SKLEP SKUPNEGA ODBORA EGP
      št. 59/2015
      z dne 20. marca 2015
      o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP [2016/742]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Priporočilo Komisije 2013/466/EU z dne 11. septembra 2013 o doslednih obveznostih nediskriminacije ter metodologijah za izračun stroškov za spodbujanje konkurence in izboljšanje okolja za naložbe v širokopasovne povezave (1) je treba vključiti v Sporazum EGP.
               
            
                  (2)
               
               
                  Prilogo XI k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Pod naslovom „AKTI, S KATERIMI SE POGODBENICE SEZNANIJO“ Priloge XI k Sporazumu EGP se za točko 26m (Priporočilo Komisije 2010/167/EU) vstavi naslednja točka:
      
         
                     „26n.
                  
                  
                     
                        32013 H 0466: Priporočilo Komisije 2013/466/EU z dne 11. septembra 2013 o doslednih obveznostih nediskriminacije ter metodologijah za izračun stroškov za spodbujanje konkurence in izboljšanje okolja za naložbe v širokopasovne povezave (UL L 251, 21.9.2013, str. 13).“
                  
               
      Člen 2
      Besedilo Priporočila 2013/466/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 21. marca 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 20. marca 2015
         
            
               Za Skupni odbor EGP
            
            
               Predsednik
            
            Gianluca GRIPPA
         
      
      
         (1)  UL L 251, 21.9.2013, str. 13.
      
         (*)  Navedena ni nobena ustavna zahteva.